[ca] Aquesta tesi és un treball pioner en el camp de la Demografia catalana i de les telenovel·les de producció pròpia perquè posa en relació dos camps d'investigació, el de la Demografia i el de les telenovel·les a Catalunya. L'objectiu final és analitzar de quina forma es representen els canvis demogràfics dels anys noranta en dues telenovel·les catalanes -Poble Nou i els cent primers capítols d'El Cor de la Ciutat- des de la perspectiva de gènere. La hipòtesi de la recerca és que les telenovel·les són formes de cultura popular que representen comportaments demogràfics. Els productors i guionistes beuen de la realitat per construir-les i seleccionen determinades actituds en matèria sociodemogràfica i cultural, de manera que normalitzen i democratitzen esdeveniments emergents amb una funció moralitzadora de la societat i creant uns referents comuns sobre aquests comportaments, en els quals els ingredients d'identitat catalana sempre estan presents. La primera part de la tesi és el marc teòric, on faig una exploració dels treballs acadèmics que han tractat el gènere telenovel·la arreu del món. Començo per fer una història de l'origen d'aquest gènere de ficció en forma de fulletons per entregues, passant per la radionovel·la i, finalment, arribant a les telenovel·les. Estudio els diferents tipus de produccions segons l'origen per arribar a la conclusió que tots els productes d'aquesta mena tenen trets locals, però parlen de temes universals: els de l'esfera privada de les relacions personals. També es repassen les metodologies més destacades que han estudiat les telenovel·les, es especial atenció a les aproximacions des de la perspectiva de gènere. El capítol més innovador d'aquesta primera part de la tesi és el que tracta el canvi demogràfic en relació a les telenovel·les, aquí explico com darrerament la Demografia ha incorporat els estudis dels missatges emesos a través dels mitjans de comunicació, especialment les telenovel·les, com a possibles elements difusors de noves idees, tecnologies i comportaments demogràfics. En aquest sentit, destaco els treballs dels demogràfs Vilmar Faria i Joseph Potter a Brasil. Acabo la primera part de la tesi amb la proposta metodològica pel cas d'estudi català, una metodologia qualitativa dissenyada ad hoc que compta amb dos nivells d'anàlisi: l'anàlisi del context de producció de les telenovel·les a Catalunya i l'anàlisi demogràfica des de la perspectiva de gènere del text. A la segona part de la tesi trobem els resultats de l'anàlisi del context de les telenovel·les catalanes. Concretament es tracten els aspectes de la seva gènesi (antecedents i origen, característiques, evolució del gènere, els temes que tracten i la seva funció com a transmissores de valors); aspectes sobre la producció (objectius dels productors i estratègies de programació); i les qüestions relatives al consum i impacte social de les telenovel·les catalanes, a través de les publicacions en premsa i dels estudis fets per investigadors socials. Finalment, a la tercera part de la tesi estan els resultats de l'anàlisi del text. En aquest cas em fixo en la forma com es representen l'emancipació familiar dels joves, la formació i ruptura d'unions i famílies, la maternitat i paternitat, els mètodes anticonceptius, l'avortament, la salut sexual i reproductiva i la sexualitat.

[en] This thesis is a pioneer research in the field of catalan Demography and catalan telenovelas. The aim og the thesis is to analize in which way demographic changes in the nineties are represented in two catalan telenovelas - Poble Nou and the first hundred chapters of El Cor de la Ciutat- with a gender perspective. The hypothesis of the research is that telenovelas are popular cultural productions that represent demographic behaviours. Producers and scriptwriters take from reality to build them and select choosen demographic and cultural conducts, so they normalize and democratize emerging events with a moralizing purposes above society and build some commom references about those events, in which catalan identity is alwalys present. The first part of the thesis is the Theorical Frame. This is an exploration about academic research relate to telenovelas around the world. I start with the birth of this genre as melodramatic novels by chapters, radio soap opera and, finally, television soap opera. I study the differents kinds in the world: soap, culebrons, telenovelas and fulletons -the catalan soap opera. The conclusion is that all telenovelas have local characteristics but have the same interest: the private esphere and personal relationships. More over, I study the main methodologys that have analized telenovelas, with special attention to gender perspectives analysis. Perhaps, the most interesting chapter of this part is one about Demographic change and Telenovelas, where I explain how, in the last years, Demography has introduced the study of mass media, and telenovelas, to explain the difussion of new ideas relate to sociodemographic changes. In this way, I emphasize Vilmar Faria and Joseph Potter's work in Brasil. I finish the first part of the thesis with the explanation of the qualitative methodology that I have built ad hoc to analize catalana telenovelas, this methodology has two levels of analysis: the study of the frame of production in the catalan telenovelas and the demographic and gender analysis of the text. In the second part of the thesis there are the results from the study of the frame of production. I treat the birth of the genre in Catalonia, the characteristics of catalan telenovelas, the evolution of the genre, their topics, and telenovelas as principles' transmission; also I explain some questions about production (the aim of producers and broadcasting strategies); finally, my interest is about audience and social impact of telenovelas in Catalonia. The third part of the thesis shows the results of the demographic and gender analysis of the text. My aim is to analyze how are represented emancipation, unions, rupture of unions, motherhood, fatherhood, sexuality, abortion, contraceptives, and sexual and reproductive health in Poble Nou and El Cor de la Ciutat.